# ΟΔΗΓΙΕΣ

Για να ξεκινήσετε να κάνετε εργασίες τόσο για την Πληροφορική όσο και για τα άλλα μαθήματα καλό είναι να φτιάξετε (αν δεν έχετε φτιάξει ήδη) ένα φάκελο με ένα όνομα π.χ το όνομά σας στην Επιφάνεια εργασίας για ευκολία. Πηγαίνετε στην Επιφάνεια Εργασίας και σε ένα μέρος όπου δεν υπάρχουν εικονίδια κάντε δεξί κλικ Δημιουργία Φάκελος και δίνετε όνομα στο Φάκελο!

\* \*Αν κάποιος δεν έχει το PowerPoint του Microsoft Office μπορεί να κατεβάσει με τη βοήθεια των γονιών του το Open Office <http://www.openoffice.org/el/>το οποίο είναι δωρεάν και περιέχει εφαρμογές γραφείου όπως Έγγραφο κειμένου, Παρουσίαση κ.ά (εμάς μας ενδιαφέρει η παρουσίαση)

# Τάξη – Παρουσίαση στο PowerPoint

Μπορείτε να φτιάξετε μια παρουσίαση με θέμα « Μένουμε σπίτι και περνάμε καλά» όπου θα περιέχει προτάσεις και ιδέες για να περάσει ένα παιδί όσο το δυνατόν πιο ευχάριστα στο σπίτι.

Στην πρώτη διαφάνεια (σελίδα) θα γράψετε μόνο τον τίτλο και το όνομά σας. Στη δεύτερη σκέψεις για τον κορονοϊό ή δυο λόγια για το τι είναι κλπ , πώς νιώθετε,τι σας λείπει πιο πολύ…… Στις υπόλοιπες διαφάνειες γράφετε τις προτάσεις σας (π. χ επιτραπέζια παιχνίδια με συγκεκριμένες προτάσεις και δυο λόγια για το τι είναι και ποιος σκοπός του κάθε παιχνιδιού, γυμναστική, μαγειρική, γυμναστική, βιβλία κ.λ.π. με λίγα λόγια) Σε κάθε διαφάνεια μια-δυο ιδέες. Στην τελευταία σελίδα γράφετε τι ελπίζετε , τι εύχεστε να γίνει κ.λ.π. Σύνολο διαφανειών ελεύθερο αλλά προτιμότερο όχι λιγότερες από 6! Δοκιμάστε να βάλετε εικόνες(Εισαγωγή εικόνας κλπ), χρώματα ,μεγάλα μικρά γράμματα, φόντο αν μπορείτε, κινήσεις για την εναλλαγή των διαφανειών……

\*\*Μην ξεχάσετε να κάνετε **Αποθήκευση** στο φάκελο που θα έχετε δημιουργήσει στην Επιφάνεια εργασίας όπως αναφέρεται στο πάνω μέρος. Όποιος θέλει να μου στείλει το αρχείο ή έχει απορίες

μπορεί να μου στείλει μήνυμα (ή το αρχείο) με επισύναψη (με τη βοήθεια των γονιών σας) καλύτερα μέσα από το eclass αν έχετε κάνει εγγραφή στο ΠΣΔ και στο μάθημά μου αριστερά στα Μηνύματα, αλλιώς στο sv1bvg@gmail.com .Θα χαρώ να δω τις προτάσεις σας!!